**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyílt üléséről**

Az ülés helye:  **Öregiskola Közösségi Ház és Könyvtár**

Az ülés időpontja: **2017. október 16. (hétfő) 17 óra**

**Meghívottak:** Fodor Attila elnök, Bánóczi Margit, Honti Zoltán, dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Gerely Gábor képviselő, dr. Szabó András Lajos képviselő, Tegzes Endre képviselő, Papp István jegyző, dr. Halmosi-Rokaj Odett aljegyző, dr. Visnyay Noémi osztályvezető, Grégerné Papp Ildikó osztályvezető

**Megjelentek:** Bánóczi Margit levezető elnök, Honti Zoltán, dr. Klein Katalin, Szabó Orsolya, Gerlóczyné Furulyás Katalin, Kiszelné Mohos Katalin polgármester, Papp István jegyző, dr. Halmosi-Rokaj Odett aljegyző, dr. Visnyay Noémi osztályvezető, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Bánóczi Margit levezető elnök:** Köszöntöm a bizottság tagjait, polgármester asszonyt. A bizottság ülését megnyitom. Fodor Attila elnök úr jelezte, hogy a mai napon nem tud részt venni az ülésen, és engem kért fel az ülés levezetésére. Megállapítom, hogy a bizottságból 5 fő jelen van, a bizottság határozatképes. Van-e kérdés, hozzászólás a napirendhez? Nincs, akkor szavazásra teszem fel a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**30/2017. (X. 16.) HATÁROZATA**

**Tárgy: Nagykovácsi Nagyközség Önkormányzat Oktatási kulturális, sport, turisztikai és környezetvédelmi bizottság 2017. október 16-i ülésének napirendje**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy 2017. október 16-i ülésén az alábbi napirendet tárgyalja:

1. **A környezetvédelemről szóló rendelet megalkotása**
2. **Döntés a Kispatak Óvoda 2016/2017. nevelési év nevelő-oktató munkájáról szóló beszámolójának, valamint a 2017/2018. évi munkatervének elfogadásáról**
3. **Döntés tulajdonosi hozzájárulás megadásáról**

**Határidő:** azonnal

**Felelős:** OKB elnök

**1. napirendi pont**

**A környezetvédelemről szóló rendelet megalkotása**

**Bánóczi Margit levezető elnök:** A napirendi pont előterjesztője polgármester asszony. Előadó dr. Halmosi-Rokaj Odett aljegyző asszony. Átadom a szót aljegyző asszonynak, hogy röviden ismertesse az előterjesztést.

**dr. Halmosi-Rokaj Odett aljegyző:** *Röviden ismertette az előterjesztést.*

**Bánóczi Margit levezető elnök**: Köszönöm. Kérdezem, hogy van-e kérdés, javaslat?

**dr. Klein Katalin**: Miután én az észrevételeimet megküldtem, nézegettem a különböző, de hasonló adottságú települések környezetvédelmi rendeleteit. Egy tűnt fel, hogy több helyen szabályozva van a nem dohányzók védelmében a közterületen való dohányzás kérdése. Azt gondolom, hogy a Templom térről nem lehet kitiltani a dohányosokat, bár nagyon sok kárt okoznak. Viszont nem tudom, hogy mennyire vannak a játszóterek kitáblázva e tekintetben, mert ez egy megoldás lehetne. A másik, az átadás előtt álló sportparkunk, itt mindenképpen fontos lenne ezt megvédeni a dohányzástól.

**dr. Halmosi-Rokaj Odett aljegyző**: Ehhez meg kell nézni a háttér jogszabályokat. A héten még válaszolok képviselő asszonynak, és amennyiben van rá lehetőségünk, akkor akár a közösségi együttélés szabályairól szóló rendeletbe is be tudnánk tenni.

**Bánóczi Margit levezető elnök**: Köszönöm. Van-e további kérdés, hozzászólás? Nincs. Akkor szavazzunk a rendelet tervezetről. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**31/2017. (X. 16.) HATÁROZATA**

**Tárgy: A környezetvédelemről szóló rendelet megalkotása**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek a környezetvédelmi rendelet megalkotását az előterjesztésben foglaltak szerint.

**Felelős:** polgármester

**Határidő:** azonnal

**2. napirendi pont**

**Döntés** **a Kispatak Óvoda 2016/2017. nevelési év nevelő-oktató munkájáról szóló beszámolójának, valamint a 2017/2018. évi munkatervének elfogadásáról**

**Bánóczi Margit levezető elnök:** A napirendi pont előterjesztője polgármester asszony. Előadó Grégerné Papp Ildikó osztályvezető asszony. Átadom a szót, hogy röviden ismertesse az előterjesztést.

**Grégerné Papp Ildikó osztályvezető:** *Röviden ismertette az előterjesztést.* A szakmai részt intézményvezető asszony tudja részletesen ismertetni.

**Szabó Orsolya Kispatak Óvoda intézményvezetője:** *Ismertette a Kispatak Óvoda 2016/2017. nevelési év beszámolóját, valamint a 2017/2018. évi munkatervét.*

**Bánóczi Margit levezető elnök:** Köszönöm. Kérdezem, hogy van-e kérdés, hozzászólás. Nincs. Akkor szavazzunk. A két határozati javaslatot egyben teszem fel szavazásra.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**32/2017. (X. 16.) HATÁROZATA**

**Tárgy: Döntés a Nagykovácsi Kispatak Óvoda 2016/2017. nevelési év nevelő-oktató munkájáról szóló beszámoló, valamint a 2017/2018. nevelési év munkatervének jóváhagyásáról**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy a Nagykovácsi Kispatak Óvoda 2016/2017. nevelési év nevelő-oktató munkájáról szóló beszámolóját és a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (1) bekezdésében biztosított véleményezési joga alapján a Nagykovácsi Kispatak Óvoda 2017/2018. nevelési évre vonatkozó munkatervét jóváhagyja.

**Határidő**: azonnal

**Felelős:** polgármester

**3. napirendi pont**

**Döntés tulajdonosi hozzájárulás megadásáról**

**Bánóczi Margit levezető elnök:** A napirendi pont előterjesztője polgármester asszony. Előadó dr. Visnyay Noémi osztályvezető asszony. Átadom a szót, hogy röviden ismertesse az előterjesztést.

**dr. Visnyay Noémi osztályvezető:** *Röviden ismertette az előterjesztést.*

**Bánóczi Margit levezető elnök:** Köszönöm. Kérdésem lenne azzal kapcsolatban, hogy ez a terület önkormányzati vagyon. Az önkormányzati vagyon egyúttal nemzeti vagyon is, tehát ebben az esetben nem kell az önkormányzatnak megpályáztatni, hogy elnyerjék ennek a területnek a használati jogát? Ha megadjuk a tulajdonosi hozzájárulást, az azt jelenti, hogy átadjuk a tulajdonjogot.

**dr. Halmosi-Rokaj Odett aljegyző**: Ahhoz járulunk hozzá, hogy addig használja ezt a területet, míg elülteti a fákat. Tulajdonképpen befogadjuk azokat a pályázati anyagokat, amiket ők megnyernek, és engedjük, hogy oda lerakja ezeket. Nem tulajdonjogot adunk át, hanem hozzájárulunk a terület használatához.

**Bánóczi Margit levezető elnök:** Köszönöm. Kérdezem, hogy van-e további kérdés, hozzászólás. Nincs. Akkor az előterjesztésben foglalt határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**33/2017. (X. 16.) HATÁROZATA**

**Tárgy: Döntés tulajdonosi hozzájárulás megadásáról**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek az alábbi határozati javaslat elfogadását.

Nagykovácsi Nagyközség Önkormányzatának Képviselő-testülete úgy dönt, hogy amennyiben a Nagykovácsi Természet- és Környezetvédő Egyesület  
(2094 Nagykovácsi, Telki út 3.) által a MOL és az Ökotárs Alapítvány által kiírt „MOL Zöldövezet Program „A” kategória: Közösségi funkciójú zöld területek létesítése, fejlesztése” című pályázatra benyújtásra kerülő pályázat pozitív elbírálás alá esik, úgy Nagykovácsi Nagyközség Önkormányzata 1/1 tulajdonában álló, Nagykovácsi 03 ingatlan-nyilvántartási helyrajzi számú, 3931 m2 területű, kivett vízmű művelési ágú, külterületi ingatlan zöldterület fejlesztés, parkosítás céljára történő használatához és a kialakításra kerülő park utógondozásához a tulajdonosi hozzájárulását megadja azzal, hogy a végleges pályázat benyújtása előtt az Egyesületnek az Önkormányzattal egyeztetnie szükséges.

**Határidő**: azonnal

**Felelős:** Polgármester, Jegyző

**Bánóczi Margit levezető elnök**: Köszönöm. Van-e további kérdés, hozzászólás? Nincs, akkor a bizottság ülését 17 óra 30 perckor lezárom. Köszönöm a részvételt.

K.m.f.

dr. Klein Katalin Bánóczi Margit

tag levezető elnök